**Com-pàirteachadh Luchd-ùidh**

**Cuspairean agus Ceistean**

**DREACHD DEIREANNACH**

**17 Dàmhair 2022**

**Cuspair 1 - Dòigh-obrach stèidhichte air an Duine**

’S ann mu bhith a’ cuimseachadh cùram agus taic air feumalachdan an neach fa leth a tha dòigh-obrach stèidhichte air an duine. Dèanamh cinnteach gu bheil roghainnean, feumalachdan agus luachan dhaoine a’ stiùireadh cho-dhùnaidhean, agus a’ toirt seachad cùram agus taic a tha a’ toirt spèis dhaibh agus a’ freagairt orra.

Gabhaidh sinn ri dòigh-obrach stèidhichte air còraichean daonna a bheir cumhachd do dhaoine fios a bhith aca agus an còraichean a thagradh. Tha prionnsabalan PANEL mar aon dòigh son tuigse fhaighinn air dè tha dòigh-obrach stèidhichte air còraichean daonna a’ ciallachadh ann an cleachdadh. Tha PANEL a’ seasamh airson Com-pàirteachadh (Participation), Cunntachalachd (Accountability), Neo-lethbhreith (Non-discrimination) agus Co-ionannachd (Equality), Cumhachdachadh (Empowerment) agus Laghalachd (Legality).

Prionnsabalan PANEL

* Com-pàirteachadh – Bu chòir do dhaoine a bhith an sàs ann an co-dhùnaidhean a bheir buaidh air an còraichean.
* Cunntachalachd – Bu chòir sùil a chumail air mar a thathar a’ toirt buaidh air còraichean dhaoine, a thuilleadh air fuasglaidhean nuair a thèid cùisean ceàrr.
* Neo-lethbhreith - Cha bu chòir dèiligeadh gu mì-cothromach ri duine air sgàth an aois, gnè, cinnidheachd, ciorram, creideamh no cràbhadh, taobhadh feise no dearbh-aithne gnè. Bu chòir prìomhachas a thoirt do dhaoine aig a bheil na cnapan-starra as motha a thaobh a bhith a’ coileanadh an còraichean nuair a thig e gu bhith a’ dol an gnìomh.
* Cumhachdachadh - Bu chòir do gach neach na còraichean aca a thuigsinn, agus làn thaic a bhith aca gus pàirt a ghabhail ann an leasachadh poileasaidh agus cleachdaidhean a bheir buaidh air am beatha.
* Laghalachd - Bu chòir dòighean-obrach a bhith stèidhichte air na còraichean laghail a tha air am mìneachadh ann an lagh dachaigheil agus/no eadar-nàiseanta.

Prìomh cheist:

* Ciamar a nì sinn cinnteach gu bheil daoine le eòlas beatha agus beòthail air seirbheisean cùraim is taice comasach/air an taiceadh gus cur ri pròiseasan sgrùdaidh, rannsachadh agus riaghlaidh?

**Cuspair 2 - Dè dh’fheumas a bhith air a sgrùdadh, air a rannsachadh agus air a riaghladh**

Ann an Alba, tha trì prìomh bhuidhnean ann a bhios a’ riaghladh agus a’ sgrùdadh taic cùram sòisealta:

'S e *Luchd-sgrùdaidh a' Chùraim* (CI) Buidheann Poblach Neo-roinneil (NDPB) agus thàinig e gu bith air 1 Giblean 2011 fo Achd Ath-leasachadh Sheirbheisean Poblach (Alba) 2010 (fon ainm a bh' air roimhe, Leasachadh Cùram Sòisealta agus Obair Shòisealta Alba). Is e buidheann sgrùdaidh a th’ ann an Luchd-sgrùdaidh a’ Chùraim, a tha a’ toirt taic do leasachadh agus a’ riaghladh agus a’ sgrùdadh sheirbheisean cùraim ann an Alba gus dèanamh cinnteach gu bheil iad a’ coileanadh nan inbhean ceart. Bidh iad cuideachd a’ co-sgrùdadh le riaghladairean eile gus dèanamh cinnteach dè cho math ’s a tha diofar bhuidhnean ann an sgìrean ionadail ag obair gus taic a thoirt do dh’ inbhich agus clann.

’S e *Leasachadh Cùram Slàinte na h-Alba* (HIS) a’ bhuidheann sgrùdaidh is leasachaidh airson slàinte ach bidh e a’ dèanamh grunn sgrùdaidhean ro-innleachdail agus cuspaireil leis an CI, mar eisimpleir, sgrùdaidhean air Com-pàirteachasan Cùram Slàinte is Sòisealta.

Tha *Comhairle Seirbheisean Sòisealta na h-Alba* (SSSC) cuideachd na bhuidheann poblach neo-roinneil agus is i an riaghlaiche proifeiseanta neo-eisimeileach airson luchd-obrach sòisealta, cùram sòisealta agus luchd-cleachdaidh tràth-ionnsachaidh agus cùram-chloinne. Bidh e a’ stèidheachadh na h-inbhean airson an cleachdadh aca, a’ dèanamh trèanadh agus foghlam, a’ toirt taic do leasachadh proifeiseanta leantainneach.

Prìomh cheistean:

A bheil thu a’ faireachdainn gu bheil seirbheisean ann nach eil an-dràsta fo sgrùdadh, rannsachadh agus riaghladh ach a bu chòir a bhith? Ma tha, innis dhuinn:

1. dè an seòrsa seirbheis?
2. carson a tha thu a’ smaoineachadh gum bu chòir an sgrùdadh/rannsachadh/riaghladh?
3. cò bu chòir a bhith cunntachail airson seo?

**Cuspair 3 - Ciamar a bu chòir sgrùdadh, rannsachadh agus riaghladh a bhith air an cur an sàs**

Prìomh cheistean:

* Am biodh siostam ag obair far an do rinn an aon riaghlaiche sgrùdadh air a h-uile seirbheis? Nam biodh, carson? Agus mura biodh, carson?
* Am bu chòir luchd-riaghlaidh eadar-dhealaichte a bhith ann airson sgrùdadh (a’ bhuidheann a tha a’ coimhead air mar a tha cùisean ag obair) agus leasachadh (a’ bhuidheann a tha a’ toirt taic do rudan a’ fàs nas fheàrr). Ma bu chòir, carson? Mura bu chòir, carson?
* Ciamar a nì sinn cinnteach gu bheil dealas airson seirbheisean a leasachadh mar bhunait airson pròiseasan riaghlaidh agus sgrùdaidh?
* Am bu chòir riaghladh, rannsachadh agus sgrùdadh cudrom a chur air seirbheisean a bhith an còmhnaidh a’ leasachadh? Cò ris a dh’ fhaodadh sin a bhith coltach?
* Dè bu chòir tachairt ma thèid rudeigin ceàrr ann an seirbheis?
* Cò bu chòir a bhith cunntachail airson leasachaidhean a dhèanamh air seirbheisean?
* Ciamar a nì sinn cinnteach gu bheil buidhnean riaghlaidh a’ dèanamh obair mhath?

**Cuspair 4 - Ciamar a bhios fios againn gu bheil siostaman ag obair**

Fon chuspair seo, bu mhath leinn faighinn a-mach dè am fiosrachadh a bhiodh feumail do dhaoine ann a bhith a’ tighinn gu co-dhùnaidhean mu chùram is taic.

Prìomh cheistean:

* Ciamar as urrainn dhuinn dèanamh cinnteach gu bheil daoine is na teaghlaichean aca a tha feumachdainn air cùram is taic a’ faighinn an fhiosrachaidh a dh’fheumas iad mu mar a tha solaraichean a’ coileanadh gus taic a thoirt do na co-dhùnaidhean aca mu chùram is taic?
* Dè am fiosrachadh a dh'fhaodadh a bhith ann?

Tha sinn cuideachd airson rannsachadh a dhèanamh air:

Ciamar as urrainn dhuinn cruinneachadh agus co-roinneadh dàta a dhèanamh nas fheàrr?

Ciamar a nì sinn cinnteach gu bheil riaghladh, rannsachadh agus sgrùdadh a’ toirt taic do dheagh chleachdadh airson:

1. daoine a’ faighinn cothrom air cùram agus taic?
2. daoine ag obair ann an cùram agus taic?
3. solaraichean a’ lìbhrigeadh cùram is taic?

**Cuspair 5 - Ciamar a bheir siostaman rannsachadh agus riaghladh sgrùdaidh taic don fheachd-obrach**

’S e aon de amasan an ath-sgrùdaidh seo dèanamh cinnteach gu bheil sgrùdadh, rannsachadh agus riaghladh ag obair a dh’ionnsaigh an siostam a dhèanamh nas fheàrr airson a h-uile duine, a’ toirt a-steach daoine a bhios a’ cleachdadh sheirbheisean agus an fheadhainn a tha ag obair annta. Fon chuspair seo, tha ùidh againn ann an ciamar a ghabhadh sin a choileanadh dhaibhsan a tha a’ lìbhrigeadh cùram sòisealta agus taic.

Prìomh cheistean:

* Ciamar a nì sinn cinnteach gu bheil gèilleadh agus cunbhalachd ann ri riatanasan clàraidh luchd-obrach?
* Ciamar as urrainn dhuinn dèanamh cinnteach gu bheil daoine a tha ag obair ann an seirbheisean cùraim is taice comasach air cur ri pròiseasan sgrùdaidh, rannsachaidh agus riaghlaidh?

.